cyanic-selkie/wikianc huggingface dataset:
מלאכת מבשל
שיעור יד סולדת
הגדרת החום הנצרך כדי שיתקיים בישול מוגדרת בגמרא: "כל שהיד סולדת בו", דהיינו שמחמת החום היד נרתעת ממגע. שיעור חום נמוך מכך אינו נחשב עוד לבישול האסור בשבת. בהיעדר מכשירי מדידה בעבר (בנוסף ישנו איסור על מדידה מדויקת בשבת) שיעור זה הוא אומדן, ואינו מוגדר בפירוט. הגמרא מביאה דוגמה לשיעור חום זה: "כל שכרסו של תינוק נכווית ממנו".
דובדבן חמוץ
תיאור
דובדבן חמוץ תרבותי (Prunus cerasus L) נחשב להכלאה ספונטנית של דובדבן (Prunus avium L) ודובדבן מטפם (Prunus fruticosa Pall), כפי שהדגימו מגדלים שוודים באמצעות הצלבות מלאכותיות. המין אינו מוכר בטבע כגדל פרא, אך ישנם נתונים רבים על כך שהוא מסוגל לגדול פרא לאחר ההכלאה.
אלן חובצוב
במאי 2013, חובצוב זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. במאי 2014 הוא זכה במדליית זהב בגראנד סלאם באקו לאחר שניצח בגמר את אושנגי מרגיאני הגיאורגי. באליפות אירופה 2017 שנערכה בוורשה, חובצוב זכה במדליית הזהב לאחר שניצח בגמר את דומיניק רסל הגרמני באיפון. בדצמבר אותה שנה הוא זכה במדליית ארד בטורניר המאסטרס היוקרתי שנערך בסנט פטרבורג לאחר שניצח את סעיד מולאי האיראני בקרב על המדליה.
סייפן עקוד
תפוצת המין
המין יימצא במדינות הבאות:
תיאור המין
אורכו של הסייפן העקוד הוא 42–46 ס"מ ללא הרגליים, שבולטות מהגוף כ-10 ס"מ בשעת תעופה. מוטת כנפיו 66–77 ס"מ. לסייפן מספר מאפיינים בולטים ביותר: אחד מהם הוא מקורו השחור והדק והכפוף כלפי מעלה. לזכרים מקור ארוך יותר, כ-8 ס"מ אורכו, וכפוף פחות ממקור הנקבות. ניצוי הבוגרים לבן, למעט כיפת ראש שחורה וטלאים שחורים על הכנפיים והגב (בדומה לניצויו של הדרומס העקוד).
ארץ נהדרת (עמותה)
הנחת העבודה של הוועד המנהל את העמותה היא שהמפגש עם רגבי האדמה, עם האנשים החיים באזורים שונים ועם הרוח, שהחזיקה את העם היהודי בכל שנות גלותו, גורם למשתתפים "פשוט להתאהב בה מחדש".
קרין מגריזו
ביוגרפיה
בשנת 2003 נחשפה מגריזו ככתבת-שטח בתוכנית הבידור "ערב טוב עם גיא פינס" בערוץ 3 של הטלוויזיה בכבלים ובאותה שנה הופיעה בתוכנית קחי אותי שרון, בה השתתפה עד שנת 2005. ב-2006 השתתפה מגריזו בתוכנית המציאות של ערוץ 10, "השואו", עד שזו ירדה בפתאומיות. במהלך אותה שנה הגישה פינה בתוכנית "פספוסים", לצד יגאל שילון, ב"רשת" של ערוץ 2, ובתוכניתו של דודה, דודו טופז, "הכל עשר עם דודו טופז". כן השתתפה בתוכנית המציאות "פעם בחיים", לצד יעל בר-זוהר ב"יס", והגישה את מגזין הבוקר "יופי של יום" ב"קשת" בערוץ 2.
דן נוימן
קריירה צבאית
נוימן התגייס ב-1991 ושירת כלוחם בחטיבה 7 של חיל השריון. לאחר קורס קצינים שימש מפקד מחלקה ובשנים 1995–1997 היה מפקד פלוגה ח' בגדוד 77 של חטיבה 7 ובהמשך מילא תפקידים נוספים בחטיבה 7.
קרין מגריזו
חיים אישיים
ב-22 ביולי 2010, נישאה מגריזו לניב רן ונולדו להם שתי בנות. ב-5 בדצמבר 2016 פורסם כי השניים התגרשו.
סיי
דיסקוגרפיה
''ראו גם:
מוזיאון א-רקה
מבנה ותצוגה
המבנה הוא בעל שתי קומות. בקומה הראשונה הוצגו ממצאים מהעת העתיקה, התקופות הרומית והביזנטית ואמנות מודרנית. בקומה השנייה התצוגה הוקדשה לממצאים מתקופתו של הארון אל-ראשיד, אמנות ערבית ואמנות מוסלמית. בכניסה למוזיאון הוצג פסיפס מהמאה ה-15 לספירה.
Q Who
פרק זה היה מועמד לשלושה פרסי אמי וזכה בשניים מתוכם: עריכת הסאונד הטובה ביותר ועיבוד הסאונד הטוב ביותר.
תיאור העלילה
זמן קצר לאחר מכן, הבורג יוצרים קשר עם האנטרפרייז ודורשים את כניעתם. כאשר קפטן פיקארד מסרב, הבורג משתמשים בנשק אנרגיה כדי לחתוך אל תוך חלק הצלחת של האנטרפרייז, וכתוצאה מכך – 18 אנשי צוות נהרגים. פיקארד מורה להשיב אש, ונדמה כי הצליחו להשבית את ספינת הבורג במטח הראשון. קומנדר ויליאם רייקר לוקח איתו צוות, ויחד הם משוגרים אל תוך קוביית הבורג כדי ללמוד יותר על האויב החדש הזה. הם מוצאים שהבורג, מיזוג של מינים וגזעים רבים, פועלים באמצעות "מוח כוורת", בלי שום תחושה של אינדיבידואליות, וכי ציוד קיברנטי מושתל בגופה זמן קצר לאחר לידה. כאשר הצוות מגלה כי הבורג עדיין פעילים, אך מיקדו את תשומת הלב שלהם על תיקון הנזק שנגרם על ידי האנטרפרייז, פיקארד מורה לצוות לחזור משם, ומורה על מסלול הביתה, במהירות עיוות מרבית. בתגובה, ספינת הבורג מתעוררת ומתחילה במרדף אחרי האנטרפרייז, אט-אט מתקרבת אליה יותר ויותר ומדביקה אותה. קיו מופיע על גשר הפיקוד, מזהיר את פיקארד שהבורג לעולם לא יפסיקו את מרדפם אחרי האנטרפרייז. פיקארד מודה בטעות בשיקול דעת, ומבקשה מקיו עזרה. קיו נענה לבקשתו של פיקארד, ומחזיר את האנטרפרייז למקומה הקודם האחרון בחלל הפדרציה. פיקארד, על אף היותו אסיר תודה לקיו על הלקח שלימד ועל העזרה שהעניק, מותח ביקורת על קיו שאיפשר ל-18 מאנשי הצוות למות. קיו נעלם, לא לפני שהוא מזהיר את פיקארד כי הפדרציה צריכה להיות מוכנה להתמודד עם איומים כמו הבורג.
ארמון טופקאפי
הארמון כיום
באמצע המאה ה-19 החליט הסולטאן להעביר את מקום מגוריו לארמון חדש בו ניתן להתקין את החידושים של התקופה – חשמל, מים זורמים וטלפון. בשנת 1853 עבר מקום מגורי הסולטאן ומרכז האדמיניסטרציה של האימפריה העות'מאנית לארמון דולמאבהצ'ה.
השוואה לארמונות מלכותיים אחרים
בהשוואה לארמונות ששימשו את משפחות המלוכה בארצות אחרות, כגון ארמון שנברון וארמון ורסאי, ארמון טופקאפי שונה מהם בשל גודלו הקטן הבא לידי ביטוי במבניו החד קומתיים וחדריו הקטנים, וזאת על אף היות האימפריה העות'מאנית גדולה ועשירה. הסיבה לכך הוא שהארמון נבנה בתקופה מוקדמת יותר מהארמונות האחרים, כבר באמצע המאה ה-15.
עבד אל-מונעם ריאד
תחילת הקריירה
ב-1958 למד ריאד בבית הספר הסובייטי הצבאי אקדמיית פרונזה (M.V. Frunze Academy). לאחר שרכש בשנים שלפני כן את השפות אנגלית, צרפתית וגרמנית, למד בשנת השתלמותו גם רוסית. לאחר לימודיו כיהן כיועץ במטה הכללי בקהיר לענייני הגנה אווירית.
קצונה בכירה
על פי ספרו של אל-גאוואדי "השהיד עבד אל-מונעם ריאד - הדוגמה לצבא המצרי", שיצא לאור ב-1984, חזה ריאד במחצית הראשונה של שנות ה-60 בכל חולייו של הצבא המצרי: נפוטיזם, חוסר סדר ותאוות בצע של מפקדים שהזניחו את תפקידיהם ואת מטרות הצבא לטובת קידום עסקיהם. הוא החל לבקר את הנעשה בצבא והזהיר מפני תבוסה אם תפרוץ מלחמה. הוא אף איים בהתפטרות מתפקידו. בראותו כי ריאד הוא המומחה היחיד בצבא מצרים בתחום ההגנה האווירית, לא יכול היה הפיקוד הבכיר לקבל את התפטרותו. אך מאידך, לא יכול היה גם להמשיך ולשאת את הביקורת.
רמטכ"ל צבא מצרים
בתחילת 1969 השתתף ריאד בוועידה של רמטכ"לי צבאות ערב שנערכה בבגדאד. באותה הזדמנות הוא טען כי השקעות בחילות הרגלים, השריון והאוויר הן חסרות תועלת אם אין הצבאות הערבים מסוגלים להבטיח את חופש התנועה של כוחותיהם בשטחיהן הן. הוא קרא להקמת מערכת הגנה אווירית משולבת שתורכב ממערכותיהן של מצרים, ירדן, עיראק, סוריה ולבנון ותכלול מרכזי פיקוד ושליטה אסטרטגיים. הוא אף חזה הקמת מערכת דומה לחיילות האוויר הערביים. בדרך זו, סבר, יהיה ניתן לרכז מאמץ מול הכוחות הישראלים וניתן יהיה למנוע, או לפחות להקטין, את עליונותו של חיל האוויר הישראלי, כפי שבאה לידי ביטוי במלחמת ששת הימים.
הארולד פרינו
קריירה
פרינו שיחק באבודים בעונה הראשונה, השנייה והרביעית. הוא לא היה מרוצה מכך שהוציאו את דמותו מהתסריט, במיוחד שחזר לשחק בעונה הרביעית במשך כחמישה פרקים.
בשנת 2013 שיחק בסרט "חופשת השושבין" שמהווה סרט המשך ל"סודו של שושבין" מ-1999.
בשנת 2017 שיחק בחמישה פרקים בעונה ה-13 במספר של סדרת הטלוויזיה "מחשבות פליליות", ושיחק בסרט הדרמה העצמאי "I'm Not Here". בנוסף החל לשחק גם בסדרה הקומית של רשת TNT "Claws " בתור דין סימס, האח האוטיסט של דסנה (נייסי נאש).
בשנת 2022 החל לשחק בסדרת המסתורין והאימה "אין מוצא" של רשת Epix בתפקיד בויד סטיבנס, שריף העיירה.
קארל אורבן
קארל-היינץ אורבן (באנגלית: Karl-Heinz Urban; נולד ב-7 ביוני 1972) הוא שחקן קולנוע וטלוויזיה ניו זילנדי. הקריירה שלו החלה לצבור תאוצה עם גילומם של קופידון ויוליוס קיסר בסדרה "זינה הנסיכה הלוחמת" (1996–2001). תפקידו ההוליוודי הראשון היה בסרט האימה "ספינת רפאים" (2002). מאז, הוא שיחק בסרטים רבים, בין היתר גילם את איאומר בסרט "שר הטבעות: שני הצריחים" (2002) ובהמשכו "שר הטבעות: שיבת המלך" (2003), גילם את המפקד ואקו בסרט "רידיק: המסע מתחיל" (2004) ובהמשכו "רידיק" (אנ') (2013), גילם את ליאונרד מק'קוי באתחול מחדש של "מסע בין כוכבים" - "סטארטרק" (2009) ובהמשכיו "האויב בתוכנו - סטארטרק" (2013) ו"סטארטרק: אל האינסוף" (2016), גילם את קיריל בסרט "זהות במלכודת" (2004), את ג'ון "ריפר" גרים בסרט "דום" (2005), את השופט דרד בסרט "השופט דרד" (2012) ואת סקורג' בסרט "תור: ראגנארוק" (2017).
ביוגרפיה
בשנים 1986–1990 הוא למד במכללת ולינגטון (אנ'). לאחר מכן הוא נרשם לאוניברסיטת ויקטוריה (אנ') בולינגטון ללימודי תואר ראשון באמנויות הבמה אך עזב לאחר סמסטר כדי להמשיך בקריירה במשחק. במהלך השנים הבאות, הוא הופיע במספר פרסומות טלוויזיה מקומיות בנוסף לתפקידי תיאטרון באזור ולינגטון. בסופו של דבר, הוא עבר לאוקלנד, שם הוצעו לו תפקידי אורח רבים בתוכניות טלוויזיה (אחד מהם היה גילום מכור להרואין בדרמה המשטרתית "Shark in the Park"). לאחר מכן עבר אורבן לזמן קצר לבונדיי ביץ', סידני, אוסטרליה ב-1995 לפני שחזר לניו זילנד בשנה שלאחר מכן.
חורבה
חָרְבָּה (צורה מקראית) או חֻרְבָּה ההיגוי הנהוג על פי הכתיב המלא "חורבה" בלשון חז"ל.
חצי האי הוליק-קניון
גילוי ומיפוי חצי האי
חצי האי התגלה וצולם בחלקו מן האוויר על ידי לינקולן אלזוורת' בשנת 1935, בטיסתו הטראנס-אנטארקטית מהאי דנדי אל ים רוס. ב-1940 צולם חצי האי מן האוויר ומופה מן הקרקע על ידי השירות האנטארקטי האמריקאי.
פורום סנקט פטרבורג הבין-לאומי לכלכלה
ב-2005 השתתפו בפורום 3,000 איש מ-64 מדינות, ועד 2006 נערכה במהלכו ישיבה חד-שנתית של האספה הבין-פרלמנטרית של חבר המדינות, שנחשבה למארגנת הפורום.
מערת הרמב"ן
היסטוריה
כל הכותבים המציינים את המערה מתארים את מקומה כ"ליד מערת שמעון הצדיק", מספר כותבים מתארים את המערה כבעלת שני עמודי תמיכה; בדו"ח הרשמי של ועדת ביילין נכתב שבמערה כיום אין עמודים.
אבנית
התהליך הכימי
יונים של סידן עשויים להקשר גם לסבון. סבון מכיל אניונים (יון טעון שלילית) שמקורם בחומצות שומן נייטרליות או תרכובות כימיות דומות. מלחי הסידן של אניונים אלה אינם מתמוססים היטב במים. השילוב יוצר קרום שמתקשה כשכבה דקה על משטחים באמבטיה, בכיור, על אריחי חרסינה או בצינורות ניקוז.
מצוטינט
בתהליך ההדפסה השריטות הקטנות מכילות את צבע ההדפסה ומעבירות אותו אל הנייר במכבש הדפוס. בשל עומקן הרדוד של הנקודות, פלטת ההדפסה יכולה להפיק רק מספר קטן באופן יחסי של הדפסים איכותיים ועשירי צבע.
סופיה, נסיכת סקסוניה
ביוגרפיה
סופיה נולדה ב-15 במרץ 1845 בדרזדן, ממלכת סקסוניה, והייתה ילדתם הצעירה ביותר של יוהאן, מלך סקסוניה ואמליה אוגוסטה, נסיכת בוואריה ואחותם הצעירה של אלברט, מלך סקסוניה וגאורג, מלך סקסוניה. ב-11 בפברואר 1865 התחתנה סופי בדרזדן עם קרל תאודור, דוכס בבוואריה, בנם של מקסימיליאן יוזף, דוכס בבוואריה ולודוביקה, נסיכת בוואריה, ממנו נולדה לה בת אחת, אמליה, דוכסית בבוואריה (1865–1912). הלידה גרמה לסופי לבעיות נשימה קשות, שהחלישו אותה בהדרגה, למרות שהצליחה להתאושש מהם. עם זאת, שנה לאחר מכן חלתה במקרה חמור של שפעת שלא הצליחה להתגבר עליה. סופי מתה זמן קצר לפני יום הולדתה ה-22 ב-9 במרץ 1867 במינכן, ממלכת בוואריה ונקברה במנזר טגרנזי.
יעקב רוזנס
יעקב רוזנס (בגרמנית: Jakob Rosanes ; 16 באוגוסט 1842, ברודי – 6 בינואר 1922 ורוצלב) היה מתמטיקאי ושחמטאי יהודי-גרמני.
אליפות העולם בשחמט 1990
אליפות העולם בשחמט 1990 הייתה תחרות לקביעת אלוף העולם בשחמט, שאורגנה על ידי פיד"ה. בשלב הסופי התמודדו בדו-קרב, שנערך בין 8 באוקטובר ל-30 בדצמבר 1990, אלוף העולם אנטולי קרפוב וגארי קספרוב. זה היה הדו-קרב החמישי בין קרפוב לקספרוב על התואר במהלך השנים 1984–1990. הוא הסתיים בניצחון של גארי קספרוב שהמשיך את כהונתו.
רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 3 תחרויות בין-אזוריות עם 17 משתתפים כ"א. 12 שחמטאים העפילו (4 מכל תחרות) לתחרות המועמדים ולתחרות זו הוזמנו גם אנדריי סוקולוב, יאן טימן, רפאל ואגניאן וארטור יוסופוב. בשלב זה בסנט ג'ון התקיימו משחקים מקדימים בהם נקבעו 8 עולים לשלבי הגמר. התקיימו משחקי חצי הגמר והגמר. מנצח הגמר קיבל זכות לדו-קרב עם גארי קספרוב על התואר.
מגלן חום-צוואר
מאפיינים
מגלן חום-צוואר ניזון בעיקר מחרקים, עכבישים, צפרדעים, זוחלים, שבלולים וחסרי-חוליות אחרים. הנקבה מטילה 2-4 ביצים, בקן שבנוי מזרדים וענפים, ומוקם על עץ.
יצורים ליליים (סרט)
הרומן
טוני מוצא את ריי בקרוואן שבו נרצחו לורה ואינדיה, וריי מתגרה בו תוך שהוא מספר כיצד נהנה מהאונס והרצח. טוני יורה בריי למוות, אך ריי מספיק להכות בפניו של טוני במחתת גחלים, ומעוור אותו. ביציאתו מהקרוואן, טוני העיוור מועד ונופל על האקדח, ונהרג מפליטת קליע.
הפקה
הבית ששימש כמגוריהם של סוזן והאטון, וכמשרדה של סוזן, הוא נכס במליבו, שבעת צילומי הסרט היה בבעלותו של יזם הנדל"ן קורט רפפורט (הנכס, המשתרע על שטח של 4,600 מ"ר בקירוב, נמכר במרץ 2017 תמורת 120 מיליון דולר למיליארדר דאריל כץ, בעלי קבוצת ההוקי "אדמונטון אוילרס"). ולנטינו סיפר שהבית נבחר משום שהארכיטקטורה שלו מדגישה את היותה של סוזן לכודה ומבודדת מקשריה עם משפחתה, ואת טיב יחסיה עם בעלה הנוכחי. על מנת להתאים את הבית לעולם של סוזן, ולבסס את הצילומים על צללים, ולנטינו ריהט את הבית ברהיטים כהים, בהשראת הסגנון שבו ריהט פורד את ביתו שלו. רבות מיצירות האמנות בביתה ובמשרדה של סוזן, נלקחו מאוסף האמנות הפרטי של פורד.
בנוסף ל"פריז טקסס", ולנטינו שאב רעיונות לעיצוב ממספר סרטים בקולנוע הקלאסי: "המדבר האדום" (מיכלאנג'לו אנטוניוני), "כביש אבוד" (דייוויד לינץ') ו"מיני ומוסקוביץ'" (ג'ון קסאווטס). סצנת הסיום צולמה במסעדה היפנית היוקרתית "יאמאשירו הוליווד" ברובע "הוליווד הילס", לפי בחירתו של פורד.
הפצה והכנסות
במאי 2015 נרכשו זכויות ההפצה העולמיות על ידי חברת "סרטי פוקוס", חברה בת של סרטי יוניברסל, תמורת 20 מיליון דולר, במהלך פסטיבל קאן באותה שנה. הקרנות הבכורה התקיימו ב-2 בספטמבר 2016 במסגרת פסטיבל הסרטים של ונציה, ב-9 באותו חודש - בפסטיבל הסרטים הבינלאומי בטורונטו, וב-14 באוקטובר באותה שנה - במסגרת פסטיבל הסרטים של לונדון. בארצות הברית, הסרט יצא בתפוצה מצומצמת לבתי קולנוע נבחרים ב-18 בנובמבר 2016, והופץ לקהל הרחב ב-9 בדצמבר.
בני מר (קצין)
בני מר הוא קצין צה"ל במילואים בדרגת תת-אלוף. שירת כמפקד אגד בחיל התותחנים וכראש מטה פיקוד הצפון.
שנים-עשר השליחים
שנים-עשר השליחים
לפי המסופר בספר מעשי השליחים, לאחר בגידתו של יהודה איש קריות וצליבתו של ישו, בחרו השליחים שליח חדש תחת יהודה - את השליח מתיאס (Matthias; אין לבלבלו עם מתי לוי המוזכר לעיל).
זכויות להט"ב בישראל
השוואת גיל ההסכמה
לאחר שבשנת 1988 בוטל האיסור על יחסי מין אנאליים ("מעשה סדום"), קבע החוק בישראל את גיל ההסכמה ליחסים כאלה על 18 שנה, בשונה מגיל ההסכמה ליחסי מין וגינליים - 16 שנה. בשנת 2000, בעקבות פעילות בנושא של האגודה לזכויות האזרח, שונה גיל ההסכמה ליחסי מין אנאליים לגיל 16, כמו הנהוג ביחסי מין וגינליים. נשיא בית המשפט העליון (בדימוס) אהרן ברק פסק בשנת 2006 בבג"ץ בן-ארי כי חובה על המדינה לרשום כנשואים זוגות חד-מיניים שנישאו מחוץ לישראל. שינוי משפטי זה נתפס כ-"השוואת גיל ההסכמה הנדרש ליחסי מין הומוסקסואליים לזה הנדרש ביחסי מין הטרוסקסואליים". תפיסה זו אינה מדויקת: ראשית, המונח "מעשה סדום" כהגדרתו בחוק כולל גם יחסי מין אוראליים (שגיל ההסכמה להם היה גבוה יותר גם להטרוסקסואלים). שנית, גם הטרוסקסואלים רבים מקיימים מין אנאלי, כך שההבדל בגיל ההסכמה לפעילות זו הגביל גם אותם. שלישית, הומוסקסואלים רבים אינם מקיימים מין אנאלי והחוק לא אסר במפורש יחסי מין הומוסקסואליים בגילאי 16 - 18, אלא רק קיום "מעשי סדום" בגילים אלה. עם זאת, מקובל כי מין אנאלי נפוץ יותר בקרב הומוסקסואלים מאשר בקרב הטרוסקסואלים, כך שבפועל, ההבדל בגיל ההסכמה ליחסים כאלה אכן קבע אי-שוויון של הומוסקסואלים. זאת משום שהחוק הגביל את החופש המיני שלהם בגיל צעיר, בצורה משמעותית יותר מאשר אצל הטרוסקסואלים. כך למשל מותר היה לגבר בגיר לקיים בעילה (מונח משפטי שמתייחס ליחסי מין בין גבר לאישה, כשהגבר חודר לנרתיק של האישה) עם קטינה שגילה מעל ל-16 שנה, בעוד שאסור היה לבגיר לקיים מין אנאלי עם קטין שגילו מעל 16 (ומין וגינלי אינו אפשרי בקרב בני זוג אלה, בניגוד למקרה ההטרוסקסואלי).
פונדקאות
בפברואר 2010 עתרו לבג"ץ בני הזוג יואב ארד-פנקס ואיתי פנקס בבקשה לשנות את "חוק הפונדקאות" הישראלי שחל רק על זוגות של גבר ואישה. בעתירה נטען שאין כל סיבה מהותית שלא לפרש את החוק כך שיחול גם על "איש ואיש". בנוסף, טענו העותרים שאם לא ניתן לפרש כך את החוק, על בית המשפט לקבוע שהוא חל גם על בני זוג גברים מטעמים חוקתיים. בחודש ינואר 2014 ניתן פסק דינו של בג"ץ, בשתי עתירות אשר נידונו במאוחד, בבג"ץ 566/11 6569/11 ממט-מגד ואח' נ' משרד הפנים ואח' בהן הכריע בית המשפט העליון לראשונה בדבר האופן בו ראוי שהמשפט הישראלי יתייחס לסוגיית רישומם ומעמדם של ילדים אשר נולדו בהליכי פונדקאות שבוצעו מחוץ לישראל.
ירושה
בשנת 2004 פסק בית המשפט כי גבר זכאי לרשת את נכסיו של בן זוגו המנוח. בית המשפט המחוזי בנצרת קיבל את ערעורו של אדם אשר ביקש לקבל צו ירושה לגבי נכסי בן זוגו שנפטר, אשר עמו חי כ-40 שנה. בית המשפט פרש את המילים "איש ואישה" שבחוק הירושה ככוללות גם "איש ואיש" ו"אישה ואישה". בכך שינה בית המשפט המחוזי את פסיקתו של בית משפט לענייני משפחה בעפולה שקבע כי נכסי המנוח יועברו לאפוטרופוס הכללי ולא לבן זוגו של הנפטר וזאת בטענה כי בני זוג מאותו המין אינם רשאים לרשת זה את זה לפי חוק הירושה.
קצבת שארים
בשנת 2009 התפרסם סיפורה של אלה בר-אילן, לסבית בת 64 אשר חיה במשך 22 שנה עם זוגתה רוברטה סלטוניק, שנפטרה שנה קודם לכן. בר-אילן פנתה למוסד לביטוח לאומי בבקשה שיכיר בה כאלמנה, על-אף שהשתיים לא באו בברית הזוגיות, ולאחר הליך בירוקרטי זכתה מהמדינה לקצבת שארים. בעקבות המקרה קראה מנכ"ל המוסד לביטוח לאומי לאנשים במעמד דומה להגיש תביעות למוסד.
השוואת זכויות
ביולי 2009 פרסם המוסד לביטוח לאומי חוזר לגבי זכויות לגמלאות, המוקנות גם לבני זוג בני אותו המין. העיקרון המנחה חוזר זה הוא שהיחס לבני זוג בני אותו המין שהם ידועים בציבור הוא כאל זוג הטרוסקסואלי של ידועים בציבור, תוך שמירת ההבחנה בין זכויות גבר לזכויות אישה הקיימת בחוק הביטוח הלאומי.
הלכות לשון הרע
במספר פסקי דין אישר בית המשפט בישראל כי יש משום לשון הרע בכך שאומרים או רומזים על מישהו שהוא הומוסקסואל, כאשר איננו כזה. פסק הדין הנודע ביותר בעניין הוא "הלכת אמסלם" משנת 1995; שמעון אמסלם, כדורסלן קבוצת הפועל חיפה, הגיש תביעה נגד עיתון העיר שנתן לכתבה בעניין המשחקים הגאים בלוס אנג'לס את הכותרת "אמסלם לא לבד" - זאת בגלל הפזמון המקניט "אמסלם ההומו" שהיו שרים באותה תקופה כמה מאוהדי הקבוצות היריבות במשחקים שבהם השתתף. אמסלם, שאינו הומוסקסואל, הגיש תביעת לשון הרע נגד העיתון. בית המשפט החליט שהיה בכותרת משום רמיזה שקרית על נטייתו המינית של אמסלם, ופסק לו פיצויים בסך 150,000 שקלים. בפסק דינה כתבה השופטת:
אפליה
בשנת 2000 חוקקה הכנסת את חוק איסור הפליה במוצרים, בשירותים ובכניסה למקומות בידור ולמקומות ציבוריים. בחוק זה נאסרה אפליה מחמת מין ונטייה מינית באספקת מוצרים ושירותים ציבוריים, בכניסה למקומות ציבוריים ובמתן שירות במקום ציבורי.
זהות מגדרית
נוהל שינוי מין בישראל הקיים משנת 1986 וניתוחים לשינוי מין יכולים להתבצע בית החולים תל-השומר בלבד, מעל גיל 21 ורק לאחר תקופת המתנה של שנתיים. על הנוהל נמתחה ביקורת חריפה מצד הארגון רופאים לזכויות אדם, ובשנת 2008 הוקמה ועדה לבחינה מחודשת שלו. טרנסים ישראלים המעוניינים לעבור תהליך התאמה מגדרית הכולל ניתוח לשינוי איבר המין במימון ציבורי, נדרשים להיות בגירים ולקבל את אישורה של 'הוועדה לשינוי מין' בתל השומר. לצורך כך עליהם לעבור מעקב רפואי ואבחוני במשך שנה, לחיות פומבית כמגדר שהם מעוניינים בו ולעבור טיפול הורמונלי להתאמה מגדרית.שינוי שם פרטי הוא הליך פשוט ולפי נוהלי משרד הפנים ניתן לעשות זאת ללא קשר למגדר המקובל של השם או למגדר של הפונה: "בקשה לשינוי שם, משם גברי לשם נשי או להפך יש לאשר, אין לדרוש לשם כך הסבר ולא אישור בדבר ניתוח לשינוי מין". לפי נוהל מספר 2.6.0001 של משרד הפנים, שינוי סעיף רישום המין בתעודת הזהות ייעשה על סמך תעודה רפואית אשר אושרה בידי משרד הבריאות הישראלי. משרד הפנים אפשר בעבר שינוי הרישום בסעיף המין בתעודת הזהות רק לטרנסים אשר עברו ניתוח להתאמה מגדרית, אך בעקבות עתירה של שתי טרנסיות לבג"ץ, הוקמה ב-2015, ועדה לשינוי סעיף המין ללא ניתוח. בינואר 2021, משרד הבריאות הצהיר כי טרנסג'נדריות איננה הפרעה נפשית, וקבע כי אין הצדקה לבצע טיפולי המרה לזהות מגדרית או לנטייה מינית. באומרו כי: "הנוהל מחייב פנייה למטופלים בלשון המגדר שבחרו - ללא קשר למסמכי הזיהוי או למראה הפיזי שלהם".
משטרה
בין השנים 2011 ל-2023 התקיים נוהל הקובע כי זהותו של שוטר או מאבטח המבצע חיפוש גופני של טרנסג'נדרים תהיה לפי העדפתו של הנבדק. ב-2023 שונה הנוהל כך שעבור טרנסג'נדרים אשר "טרם השלימו תהליך לשינוי מין" יבוצע החיפוש "בחלקים הזכריים על ידי מאבטח ובחלקים הנקביים על ידי מאבטחת". הנוהל זכה לביקורת מארגוני להט"ב.
הכנסת
עם זאת, עדיין היו פוליטיקאים המתנגדים לקהילת הלהט"ב. בשנת 1997 השווה נשיאה ה-7 של מדינת ישראל, עזר ויצמן הומוסקסואליות לאלכוהוליזם בפני תלמידי תיכון. הדבר עורר מחלוקת גדולה, והנשיא קיבל מספר רב של גינויים ותלונות מפעילי זכויות אדם וחברי כנסת ליברלים. זמן קצר לאחר מכן הפגינו כ-300 איש מחוץ למעונו של ויצמן בדרישה שיתפטר. בהמשך התנצל ויצמן על אמירותיו. ב-20 בפברואר 2008, האשים שלמה בניזרי, חבר כנסת ממפלגת ש"ס הדתית, חבר בקואליציית השלטון של ראש הממשלה אהוד אולמרט, ברעידות אדמה שנערכו בזמנו במזרח התיכון בשל פעילותם של הומוסקסואלים. בניזרי אמר במליאת הכנסת "מדוע מתרחשות רעידות אדמה?... אחת הסיבות היא הדברים שהכנסת נותנת לגיטימציה אליהם, למעשי סדום". הוא המליץ שבמקום לחזק רק בניינים העומדים בפני רעידות אדמה, הממשלה צריכה להעביר "חקיקה כדי להוציא מחוץ לחוק סטיות כמו אימוץ בין בני זוג הומוסקסואליים". בניזרי הצהיר כי, "דרך חסכונית למנוע נזקי רעידות אדמה תהיה הפסקת העברת חקיקה כיצד לעודד פעילות הומוסקסואלית במדינת ישראל, הגורמת לרעידות אדמה".
ארגונים, עמותות ומוסדות
לאורך השנים נוסדו כ-32 ארגונים, מוסדות ועמותות למען הקהילה הגאה בישראל ואף לישראלים מחוצה לה, בהם:ארגון הלהט"ב הישראלי הוותיק ביותר, האגודה למען הלהט"ב בישראל שנוסד בשנת 1975 אשר לצידו קמו במשך השנים, איגי - ארגון נוער גאה, אל"ף - ארגון לסבי פמיניסטי, אסוואת, בית גאה בבאר שבע, בת קול, האחווה הסטודנטיאלית הגאה, הו"ד - הומוסקסואלים דתיים, הפורום החיפאי, הבית הפתוח, הצבעים שלנו, הקבוצה הירושלמית לקידום זכויות להט"ב, חברותא - הומואים דתיים, חוש"ן - חינוך ושינוי, יש עם מי לדבר (קו קשב ומידע), כביסה שחורה, כמוך - הומואים דתיים אורתודוקסיים, מעברים לקשת הטרנסית, פרויקט גילה, סגול, קל"ף, שישה צבעים, תהל"ה, העשירון האחר, פיות רדיקליות, בלה דואגת, גשר רחב יותר, טרנסיות ישראל, בית דרור, אלקאוס, רבני קשת ושב"ל.
אריק הובסבאום
אחד מנושאי העניין של הובסבאום היו פיתוח המסורות. עבודתו היא מחקר של התפתחותן בהקשר למדינת הלאום. הוא טען כי מסורות רבות הומצאו בידי האליטות הלאומיות על מנת להצדיק את קיומן וחשיבותן של מדינותיהם.
פוליטיקה
הובסבאום משך אליו ביקורת רבה בשל תמיכתו בקומוניזם. לפי רוברט קונקווסט, בריאיון עם מבקר התרבות הקנדי מייקל איגנטיף בראיון טלוויזיוני ב-1994, נשאל הובסבאום, אם מותם של עשרים מיליון היה מוצדק, אם האוטופיה הקומוניסטית כביכול, הייתה נוצרת כתוצאה מכך, והוא ענה באמירת "כן". אולם בספרו שלו משנת 1994, "עידן הקיצוניות" הוא כתב שמותם היה מעבר לכל הצדקה. בספרו זה הפגין הובסבאום גישה ביקורתית מאוד הן כלפי רוסיה הסטליניסטית וניקיטה חרושצ'וב, והן לגבי המערב בעידן של מלחמת קוריאה ומלחמת וייטנאם.
קישורים חיצוניים
על כתביו:
חטיבת ביסלמ"ח
היסטוריה
עם הקמת בית הספר היה נהוג כי חניכי הקורס היו משויכים לגדודים בהתאם לחטיבות מהן הגיעו במקור, וכך הצנחנים ביצעו את הכשרת מפקדי הכיתות בגדוד 450, לוחמי גולני בגדוד 17 ואילו הנח"לאים בגדוד 906. עם הקמתן של החטיבות חטיבת גבעתי וחטיבת כפיר שונה הדבר והונהג קורס מעורב אשר אותו עוברים כלל החניכים. תחילה היה בית-הספר ממוקם בהר שגור באזור כרמיאל ולאחר מכן באזור צומת הנגב ובירוחם. באוקטובר 1992 הועברו תחת כפיפותו גם הכשרות אשר התבצעו - עד יישום הסכמי אוסלו - בבה"ד 3 (בית הספר לחי"ר -ביסל"ח) אשר שכן ליד חווארה, ובית-הספר קיבל את השם בית-הספר למ"כים ומקצועות החי"ר - ביסלמ"ח. בנוסף קיים בחטיבה גדוד סיור ופלוגה מסייעת במילואים בכל אחד משלושת הגדודים.
לושאן
קרב לושאן
במהלך מלחמת סין–יפן השנייה פרצו בלושאן קרבות עזים בין כוחות האימפריה היפנית לבין הצבא הלאומי המהפכני של הרפובליקה הסינית. ביולי 1938 נכבשה ג'יוג'יאנג על ידי הכוחות היפניים. כוח המגן הסיני המקומי נסוג ללושאן וכותר על ידי הכוחות היפניים, והיה לכן מנותק לחלוטין. בתקופה זו היו על ההר שתי חטיבות עם ציוד צבאי מיושן. ב-30 ביולי תקפו הכוחות היפניים לראשונה את הכוחות על ההר. ההתקפה נהדפה תוך גרימת אבדות ליפנים. המפקד היפני, יאסוג'י אוקמורה דרש סיוע אווירי. בהפצצות נהרגו רבים מהמגינים. לאחר תבוסת הסינים בקרב ווהאן (אוקטובר 1938) נסוג הצבא הסיני העיקרי לדרום מערב, ובודד בכך את המגינים על ההר יותר, בעוד שהיפנים קיבלו תגבורות מווהאן. החל בפברואר 1939 הגבירו היפנים את הפגזותיהם על ההר ולמעלה ממחצית המגינים הסינים נהרגו. הנותרים השכילו לפרוץ את המצור ולהימלט לפנים הארץ. ב-18 באפריל 1939 כבשו היפנים את גולינג.
להב (פירושונים)
אישים:
טהרת המשפחה
רואה כתם
אישה שמצאה כתם דם על בגדה או במקום אחר, כאשר ברור שהדם הגיע ממקורה, ואי אפשר לתלות את הדם בגורם אחר (כגון דם של חרק מת, או דם של פצע).
בנטו (אוכל)
היסטוריה
מקורות הבנטו מגיעים עד לתקופת קמקורה במאה ה-12, כאשר אורז מבושל ומיובש שנקרא הושי-אי (糒 או 干し飯 - "ארוחה מיובשת") החל להתפתח.
אקשן פיגר
קהל יעד
בובות המבוססות על גיבורי פעולה משווקות כצעצועים "הולמים" לבנים, בעוד בובות רגילות משווקות כצעצועים המכוונים לבנות יותר משהם מכוונים לבנים.
אדמירל היפר (סיירת)
למרות הנזק שנגרם לה, נכנסה אדמירל היפר לטרונדהיים, וסייעה בהנחתת הכוח הגרמני שכבש את העיר. לאחר שיפוצים, פעלה אדמירל היפר יחד עם סיירות המערכה שרנהורסט וגנייזנאו, כדי לנתק את נתיבי האספקה לכוחות הבריטיים שעדיין פעלו בצפון נורווגיה. באוקטובר 1940 חזרה אדמירל היפר לקיל, לטיפולים במכונותיה. עד דצמבר הייתה האונייה מושבתת.
ב-1 בפברואר 1941 יצאה אדמירל היפר לגיחה נוספת באוקיינוס האטלנטי. ב-7 בפברואר יירטה אדמירל היפר את השיירה SLS-64, שהפליגה ללא ליווי. האונייה הגרמנית הטביעה שבע אוניות מתוך התשע עשרה שהיו בשיירה, אך שאר האוניות התפזרו והצליחו לחמוק בחסות מזג האוויר הגרוע. מחסור בתחמושת שוב הכריח את אדמירל היפר לחזור לברסט, ב-14 בפברואר.
משה דיין
בשירות ההגנה (1930–1947)
ב-5 באוקטובר 1939 נאסר – כאחד ממ"ג אסירי ההגנה – והועמד לדין על החזקת נשק בלתי חוקית. דיין נדון לעשר שנות מאסר, שאותן החל לרצות בכלא עכו ובמחנה המעצר מזרעה. מלחמת העולם השנייה הביאה לכך שהצבא הבריטי היה זקוק לתמיכת היישוב, והחל שיתוף פעולה בין הצבא הבריטי ובין המחתרות היהודיות. החל גיוס של בני היישוב לצבא הבריטי, ובמסגרת זו הוסכם בין הנהגת היישוב ובין שלטונות המנדט הבריטי על שחרורם של המ"ג בפברואר 1941. כאשר שוחרר דיין מן הכלא היה המצב במזרח התיכון מסוכן. בעיראק החל מרד רשיד עאלי אל-כילאני הפרו נאצי נגד השלטון הבריטי, במדבר המערבי התקדמו צבאות הציר לעבר מצרים וארץ ישראל, ובסוריה ובלבנון, שהיו תחת מנדט צרפתי, שלט צבא צרפת של וישי אשר סר למרות משטר שיתוף הפעולה של המרשל פטן. בנסיבות אלו, החלו יצחק שדה ואחרים לארגן כוח (לימים נודע כהפלמ"ח) שיסייע לבריטים בפעולות סיור ולחימה זעירה. דיין מונה על ידי יצחק שדה למפקד פלוגה ב' של הכוח (על פלוגה א' פיקד יגאל אלון). ביוני 1941 במסגרת הפלישה לסוריה וללבנון, היה אמור לנוע על כביש החוף צפונית לראש הנקרה כוח של הדיוויזיה ה-7 האוסטרלית שמטרתו למנוע מהצרפתים לפוצץ את הגשרים שעל נהר הליטני וכך לאפשר תנועה חופשית של הכוחות הבריטיים על כביש החוף לביירות. דיין צורף אל הכוח האוסטרלי כמורה דרך, ובמהלך פעולה זו פגע צלף צרפתי במשקפת שאחז דיין, ורסיסי הזכוכית והמתכת שנתזו ממנה פגעו בעינו השמאלית והוא איבד את ראייתו בה. מאז נהג דיין לכסות ברטייה את מקום הפגיעה, ומאז אותה פעולה היא הפכה להיות לו מעין "סמל מסחרי" המזוהה עם דמותו. לאחר שהחלים מפצעיו חזר דיין למשקו בנהלל, והמשיך בפעילות במסגרת "ההגנה". ב-1945 עבר לתל אביב, ובדצמבר 1946 נסע לבזל לשמש כציר בקונגרס הציוני. במשך השנים האלו (1939 - 1945) נולדו שלושת ילדיו של דיין – יעל הבכורה, אהוד (אודי) ואסף (אסי).
במלחמת העצמאות (1947–1949)
לאחר מבצע דני הועבר גדודו של דיין לחזית הדרום, במסגרת מבצע מוות לפולש, שם לחם נגד כוחות מצרים. ב-1 באוגוסט 1948 נכנס דיין לתפקיד מפקד חטיבת עציוני והועלה לדרגת סגן-אלוף, שבאותו זמן הייתה דרגה אחת מתחת לדרגת אלוף (דרגות "אלוף-משנה" ו"תת-אלוף" טרם הונהגו אז). עקב אי-בהירות לגבי סמכויותיו באזור ירושלים לעומת אלה של אלוף פיקוד המרכז, החליטה ועדת חיים לסקוב למנות את דיין, במקביל, גם כמפקד ירושלים, במקום האלוף דוד שאלתיאל. ככזה, אף זכה למגורי שרד בווילה לאה, בניין מפואר, במושגי אותם ימים, בשכונת רחביה בירושלים.
פעולת קלקיליה (1956)
בקיץ 1956 חלה הסלמה בסכסוך בגבול ירדן. משטרו של המלך הצעיר חוסיין נאלץ לתמרן בין גורמים שונים, והיה נתון ללחץ מצד משטרו של גמאל עבד אל נאצר. חוסיין כרת בספטמבר 1956 ברית הגנה עם נאצר. דיין היה משוכנע כי הפדאיון, בין אם הם תוקפים בדרום או במרכז, הם מחלקה של המודיעין המצרי. עם זאת, ניסתה ירדן להדק את יחסיה עם עיראק, וחוסיין אף דן עם המלך פייסל על הכנסת כוחות עיראקים לתוך ירדן. בין אם בהשפעה עיראקית או כתוצאה מלחץ מצרי, החמיר מאוד המצב בגבול. בהתקפות של מסתננים בגבול ירדן נהרגו אזרחים, ואילו צה"ל הגיב בסדרת פעולות גמול שהחריפו והלכו. כיומיים לאחר רצח שלושה פועלים ליד תל מונד, ב-11 באוקטובר 1956, הורה דיין על ביצוע הפעולה הגדולה ביותר שביצע צה"ל מאז מלחמת העצמאות, והיא ההתקפה על בניין המשטרה הירדנית בקלקיליה. צה"ל איבד שמונה עשר לוחמים, אך הירדנים איבדו שמונים ושמונה מאנשיהם. בפעולה השתתפו הצנחנים, שריון ותותחנים. במהלך הפעולה כותר כוח חסימה שהוצב מאחורי העיר, וחולץ לאחר קרב קשה.
לקראת המלחמה
בשנת 1956 חשו קברניטי מדינת ישראל כי טבעת חנק ערבית מתהדקת סביבה. הלאמת תעלת סואץ על ידי נאצר, אשר ביחד עם הסגר הימי שהכריז נאצר על השיט הישראלי בים סוף, הפכה למצור ימי על מדינת ישראל; סכסוכי הגבול, בריתות ותיאום בין סוריה, מצרים וירדן, ובמיוחד עסקאות נשק גדולות, וכן המיצוי של שיטת "פעולות התגמול" - כל אלה הביאו למסקנה כי יש צורך במלחמה על מנת לפרוץ את טבעת החנק.
הפרישה מתפקיד הרמטכ"ל (1958)
דיין היה מראשי המתנגדים לנסיגת ישראל מן השטחים שכבשה במהלך מבצע קדש. הוא סבר כי לא ניתנו מספיק ערבויות לכך שרצועת עזה לא תהפוך שוב לבסיס טרור שימרר את חיי תושבי המדינה. את דעתו לא היסס להביע אף בפני מזכירות מפא"י בפניה נאם, כשהוא לבוש בבגדים אזרחיים, טרם ההצבעה בכנסת על אישור הנסיגה. משלא נתקבלה דעתו, הגיע למעמד הפינוי של כוחות צה"ל מאל עריש ושם התבטא כי "מפקדים צריכים לאכול את מנות צה"ל כולן, גם הטעימות וגם המרירות".
המדבר הפוליטי
רפ"י הייתה אחד הכישלונות המהדהדים בהיסטוריה הפוליטית של ישראל. המפלגה, בראשות בן-גוריון, התיימרה להיות חלופה לשלטון מפא"י ולהביא שינויים מרחיקי לכת בתרבות הפוליטית של המדינה, אך זכתה בתמיכת כ-8 אחוזים מן הקולות, והצליחה להכניס לכנסת רק עשרה מנדטים. דיין אמנם נבחר לכנסת, אך רפ"י נותרה באופוזיציה, ודיין נותר ללא כל תפקיד ממשלתי או ביצועי. פעילותו בכנסת הייתה מינימלית, ואת עיקר זמנו הקדיש לכתיבת ספרו יומן מערכת סיני, ולעיסוקים חוץ פרלמנטריים אחרים. באותה תקופה כיהן דיין כיו"ר של מועצה משותפת של חברות דיג ישראליות ויצא בשליחות חברת רסקו לסבב הופעות ברחבי העולם, כדי לעודד משקיעים להשקיע בישראל. את עול ניהולה השוטף של המפלגה השאיר לאחרים, כגון שמעון פרס, על אף שבפועל נשא זמן מה בתפקיד יושב ראש הסיעה בכנסת.
מינויו לשר הביטחון (1967)
תקרית גבול שגרתית עם סוריה החלה מהלך אירועים אשר הוביל, בחודש מאי 1967, לכניסת הצבא המצרי לסיני, סגירת מצרי טיראן וגיוס מילואים כללי במדינת ישראל ובמדינות ערב.
מאות אלפי ישראלים גויסו, אך הפקודה לצאת לקרב בוששה לבוא. "תקופת ההמתנה" הייתה תקופה מורטת עצבים, שבה חשו רבים כי אל מול האיום הקיומי, ואל מול יכולתו המוכחת של צה"ל להתמודד עמו, אין ראש הממשלה לוי אשכול נוקט במדיניות הנחושה. הרמטכ"ל, יצחק רבין, לא עמד במתח והתמוטט, אך לאחר מנוחה של יומיים חזר לתפקידו. אף שהאירוע נשמר בסוד, הוא הביא לתחושה כללית של אובדן דרך וחוסר נחישות. אלופי צה"ל הזהירו כי אם לא תמהר ישראל לתקוף, תותקף בעצמה, ותהיה בסיכון של אובדן כוחה האווירי. אשכול, מצידו, נמצא בלחץ בינלאומי כבד, שבו נמסר לו על ידי שגריר ברית המועצות כי אל לה לישראל לנקוט בפעולה יזומה. אשכול החליט לנאום לאומה, על מנת להרגיע את הרוחות.
הגשרים הפתוחים
החלטה ראשונית וחשובה שהחליט דיין הייתה להשאיר את השליטה בהר הבית בידי הוואקף המוסלמי. אף כי ההיסטוריון יואב גלבר טוען שזו הייתה החלטת ממשלה רשמית ומסודרת, ולא החלטה פרטית של דיין. דגל ישראל הוסר מן ההר. החלטה זו הראתה כי מחשבתו של דיין נתונה ליום שלאחר הקרבות, ולקיום בצוותא של היהודים עם הערבים בשטחים הנתונים למרות מדינת ישראל. החלטה נוספת רבת חשיבות לעתיד הייתה להרוס, מיד לאחר כניסת צה"ל לעיר העתיקה, בטרם תהיה התערבות בינלאומית, את שכונת המוגרבים ולהכשיר את הרחבה שלפני הכותל המערבי כמקום תפילה ליהודים.
פעולות הטרור והתגובה להן (1970–1973)
דיין לא היסס להורות על פעולות ראווה כנגד הטרור מחוץ לגבולות ישראל, כגון מבצע תשורה, שבו פוצצו מטוסים בנמל התעופה של ביירות בדצמבר 1968, ומבצע אביב נעורים לחיסול ראשי הטרור, באפריל 1973.
אדיר כהן
חקר ספרות הילדים
כהן עסק רבות בחקר הסטראוטיפים בספרות הילדים, בספרו "פנים מכוערות במראה", שעוסק בסטראוטיפים הלאומיים בספרות הילדים. ספר זה תורגם לערבית וראה אור בירדן. כהן עסק גם בניתוח דמות האישה בספרות הילדים. בספרו "לישון עם כיפה אדומה, לקום עם שלושה חזירונים קטנים" מבקש כהן לכתוב מחדש את הסיפורים של ספרות הילדים, כחלק מההתמודדות החברתית הפסיכולוגית והחינוכית עם תסריטי היסוד של חיינו, שמציעה ספרות זו.
Layla
השיר לא זכה להצלחה בהוצאתו הראשונית, אבל מאוחר יותר זכה לתשואות מהקהל הרחב וממבקרים, והוא לעיתים קרובות נחשב לאחד משירי הרוק הגדולים ביותר בכל הזמנים. ב-1992 אריק קלפטון הוציא גרסה אקוסטית לשיר ב-MTV Unplugged. ב-2004 דירג מגזין המוזיקה הרולינג סטון את השיר במקום ה-27 ברשימת 500 השירים הגדולים בכל הזמנים. ב-1993 זכתה גרסת ה-Unplugged בפרס הגראמי לשיר הרוק הטוב ביותר.
גרסת אקוסטית
בשנת 1992 הוציא קלפטון גרסה אקוסטית (Unplugged) לשיר, שבוצעה במסגרת סדרת ההופעות MTV Unplugged. הגרסה נכנסה לאלבומו של קלפטון "Unplugged", שהיה לאלבום ההופעה החיה הנמכר ביותר בכל הזמנים, והיה לאלבום המצליח ביותר של קלפטון. השיר זכה בתואר שיר הרוק הטוב ביותר לשנת 1993 בטקס פרסי גראמי.
להב
דרך פעולה
למספר כלי נשק (וכן כלי עבודה), להבים מעוקלים. לעומת הלהב הישר, הלהב מעוקל מאפשר הפעלת כוח למשך זמן גדול עקב צורת מגעו עם החומר, בנוסף, הוא מרכז את הכוח בשטח קטן יותר.
פלויד קאונסל
חייו
פלויד נולד בשפל היל, צפון קרוליינה להארי וליזי קאונסל, והחל את הקריירה המוזיקלית שלו ברחובות צ'אפל היל בשנות ה-20 יחד עם שני אחיו, לאו ותומאס.
הסכסוך האוסטי-גאורגי
הרקע לסכסוך
הכרזת מדיניות הגלאסנוסט והפרסטרויקה, בשנת 1988, אפשרה את התפתחותה של תנועה לאומית אוסטית בדרום אוסטיה במקביל לתנועה הלאומית הגאורגית. כבר באותה שנה ייסד אלן צ'וצ'ייב (Алан Чочиев) תנועה לאומית אוסטית בשם "החזית העממית הדרום אוסטית" או "אדמון ניחאס" ("החזית העממית"). בנובמבר 1988 נערכו בטביליסי הפגנות המוניות שתבעו לבטל את הפליית הגאורגים בייצוג בפרלמנטים של האוטונומיות בגאורגיה. ב-18 במרץ 1989, נערכת עצרת המונים בליחני שבאבחזיה אסס"ר בתביעה להשיב את המעמד הריבוני של האוטונומיה למעמד שהיה לה בתקופת אבחזיה סס"ר. באביב של אותה שנה התפרסם המכתב הגלוי של אלן צ'וצ'ייב לאבחזים על תמיכתו במאבקם לעצמאות מגאורגיה. של אותה שנה התקיימו הפגנות בטביליסי במחאה על התביעות האבחזיות ותביעה לעצמאות גאורגיה שהסתיימו במותם של 22 אזרחים גאורגים, וגרמו להתפטרותה של הממשלה הגאורגית.
באוגוסט 1989 יזם הסובייט העליון של גאורגיה הסובייטית תוכנית חדשה המחייבת את השימוש בשפה הגאורגית בכל מוסדות השלטון ברחבי המדינה. חודש לאחר מכן ערערו תנועת אדמון ניחאס ואחרים על ההחלטה הגאורגית בפני הסובנארקום, הסובייט העליון של ברית המועצות ולוועד המרכזי של המפלגה הקומוניסטית של ברית המועצות, במחאה על התוכנית הגאורגית והכריזו עליה כ. בוועד המרכזי הם העלו גם את סוגיית האיחוד עם צפון אוסטיה. מאוחר יותר באותו חודש הכריזו הסובייט העליון של ברית המועצות והנציגים מדרום אוסטיה על השפה האוסטית כשפה הרשמית של המחוז. ב-26 במאי של אותה שנה הפכו חגיגות יום השנה להכרזת העצמאות של הרפובליקה הדמוקרטית של גאורגיה (1918-1921), לעימותים בין קבוצות גאורגיות חצי-צבאיות לבין אוסטים בעידודו של זוויאד גמסחורדיה.
ב-28 באוקטובר 1990, החרימו דרום אוסטיה ואבחזיה את הבחירות למועצה העליונה של הרפובליקה של גאורגיה, שהיו הבחירות הראשונות בקווקז והיוו צעד משמעותי בדרך לעצמאות גאורגיה. בבחירות אלה זכה זוויאד גמסחורדיה. דרום אוסטיה מצידה הכריזה על בחירות פרלמנטריות משלה. על פי מקורות אוסטיים, השתתפו בבחירות, שהתקיימו ב-9 בדצמבר של אותה שנה, 72% מאוכלוסיית דרום אוסטיה שהוא אחוז גבוה יותר מחלקם היחסי של האוסטים במחוז. יומיים לאחר מכן, ב-11 בדצמבר של אותה שנה, ביטל הממשל הנבחר של גאורגיה בראשות גמסחורדיה את תוצאות הבחירות, והצביע על ביטול מעמדה האוטונומי של אובלסט דרום אוסטיה. ביום למחרת, ב-12 בדצמבר, החלו פעולות אלימות בצחינוואלי, והפרלמנט הנבחר של גאורגיה הכריז על מצב חירום בצחינוואלי ובנפת ג'ווה, ונשלחו לשם כוחות ביטחון הפנים של גאורגיה ורוסיה. מפקד כוחות הביטחון הגאורגיים, ג. קוואנטאליאני, מונה לראש עיריית צחינוואלי. לפי גרסת האוסטים, שאומתה על ידי משרד החוץ הרוסי, פרקו כוחות הביטחון הגאורגיים את המיליציות של דרום אוסטיה.
הארגון היהודי הלוחם
הארגון היהודי הלוחם (בראשי תיבות: אי"ל; ביידיש: יידישע קאמף ארגאניזאציע; בפולנית: Żydowska Organizacja Bojowa (ŻOB)) היה מחתרת יהודית חמושה, אשר הוקמה בוורשה ב-28 ביולי 1942 על ידי ארגון "החלוץ" וארגוני הנוער שפעלו במסגרתו בגטו ורשה - השומר הצעיר, דרור, הבונד, עקיבא, גורדוניה, הנוער הציוני, פועלי ציון צ.ס, פועלי ציון שמאל, והקומוניסטים.
הנצחת חברי האי"ל
בשנת 1949, ביום השנה השישי למרד, הקימו אחדים מלוחמי האי"ל שנותרו בחיים את קיבוץ לוחמי הגטאות המפעיל את בית לוחמי הגטאות. המקום משמש מרכז הנצחה לגבורה היהודית בשואה, וכן לפעולות ההתנגדות והמחתרת.
מנהיגי המרידה ששרדו בחיים – ביניהם יצחק צוקרמן, מארק אדלמן, רוז'קה קורצ'אק וצביה לובטקין היו למתעדים החשובים של השואה ושל הגבורה. צוקרמן ולובטקין אף העידו במשפטו של אדולף אייכמן.
סכר גרנד קולי
סכר גרנד קולי או סכר קולי הגדול (באנגלית: Grand Coulee Dam), הוא סכר הידרואלקטרי על הנהר קולומביה במדינת וושינגטון שבארצות הברית. זהו סכר הבטון הגדול ביותר בצפון אמריקה ומבנה הבטון הגדול ביותר בארצות הברית. הבנייה החלה בדצמבר 1933 והסתיימה רשמית בשנת 1942, כאשר תחנת הכוח של הסכר החלה לפעול כבר משנת 1941.
פרידה עות'מאן
פרידה הישאם עות'מאן (בערבית: فريدة هشام عثمان; נולדה ב-18 בינואר 1995) היא שחיינית מצרייה, פעמיים ברציפות זכתה במדליית ארד באליפות העולם (בודפשט 2017 וקוואנגג'ו 2019) במשחה ל-50 מטר פרפר. היא אלופת אפריקה במשחים ל-50 מטר פרפר, ל-100 מטר פרפר, ל-50 מטר חופשי ול-100 מטר חופשי ושיאנית אפריקה במשחים ל-50 מטר פרפר ול-50 מטר חופשי. היא אלופת המכללות (2017) במשחה ל-100 יארד פרפר.
2009
באליפות העולם שנערכה ברומא, איטליה ביולי 2009 סיימה עות'מאן במקום 50 במשחה ל-50 מטר פרפר בתוצאה של 27.78 שניות, במקום 64 במשחה ל-100 מטר פרפר בתוצאה של 1:03.21 דקות, במקום 66 במשחה ל-50 מטר חופשי בתוצאה של 26.77 שניות ובמקום 87 במשחה ל-100 מטר חופשי בתוצאה של 59.45 שניות.
2016
באולימפיאדת ריו דה ז'ניירו (2016) סיימה עות'מאן במקום 12 במשחה ל-100 מטר פרפר בתוצאה של 58.26 שניות, בשלב המוקדמות היא קבעה שיא אפריקה חדש של 57.83 שניות. נוסף לכך, היא סיימה במקום 18 במשחה ל-50 מטר חופשי בשיא אפריקה חדש של 24.91 שניות.
מארק גאסול
מארק גאסול סאס (בקטלאנית: Marc Gasol Sáez; נולד ב-29 בינואר 1985 בברצלונה, קטלוניה) הוא כדורסלן ספרדי, המשחק בעמדת הסנטר בבאסקט ז'ירונה מליגת העל הספרדית. שיחק בעבר בנבחרת ספרד. אחיו הצעיר של הכדורסלן פאו גאסול.
גאסול שיחק במשך עשר וחצי עונות בקבוצת ממפיס גריזליס, והוא השחקן המוביל של המועדון בכל הזמנים בנקודות, ריבאונדים וחסימות. במהלך השנים נבחר פעמיים לחמישיית העונה, שלוש פעמים למשחק האולסטאר ופעם אחת לשחקן ההגנה של העונה.
קריירה אירופאית
בשנת 2004, בגיל 19, החל גאסול את הקריירה המקצועית שלו בברצלונה לאחר ששיחק כדורסל מספר שנים בקבוצת הנוער של ברצלונה וכן נוסף על כך, לאחר מכן בחטיבה העליונה בבית ספרו בארצות הברית. אך, לחוסר מזלו מיעט לקבל דקות משחק רבות ועבר בסוף שנת 2006 לסנט ז'וזפ ז'ירונה.
נבחרת לאומית
גאסול משתייך לסגל הנבחרת הלאומית של ספרד משנת 2006. כחלק מנבחרתו הלאומית זכה במדליית הזהב באליפות העולם 2006 ובמדליית הזהב באליפות אירופה 2009 ובמדליית כסף באולימפיאדת בייג'ינג. לאחר מכן זכה בשתי מדליות זהב נוספות עם נבחרתו באליפויות אירופה בשנים 2011 ו-2015, ובמדליית כסף נוספת באולימפיאדת לונדון.
סטלאן סקושגורד
קריירה
סקושגורד הופיע גם בסרט "נערה עם קעקוע דרקון" משנת 2011, ובשנת 2014 השתתף בסרטו של לארס פון טרייר "נימפומנית". סקושגורד, ששיתף פעולה עם קנת בראנה בסרטו "ת'ור", חזר לשתף עמו פעולה בסרט "סינדרלה" בבימויו, בו סקושגורד מגלם את הדוכס הגדול.
בשנת 2015 שיחק במיני-סדרת הפשע הבריטית "ריבר" ברשת BBC One בתפקיד השוטר ג'ון ריבר.
עולם הענקים
עיבודים
מיני-משחק בסגנון Game & Watch המבוסס על הסרט מופיע במשחק הווידאו "Kingdom Hearts III".
אנרי השני דה מונמורנסי
ביוגרפיה
אחרי מותו, תואר האצילות דה מונמורנסי עבר לאחותו, שארלוט-מרגריט נסיכת קונדה.
פרנסס קליבלנד
ביוגרפיה
פרנסס קליבלנד נולדה בשם פרנסס פולסום בעיר באפלו במדינת ניו יורק, והייתה בתם היחידה של אמה הרמון (Emma C. Harmon) ואוסקר פולסום (Oscar Folsom) ששרדה והגיעה לבגרות. אוסקר היה שותף במשרדי עורכי הדין שהיה שייך לגרובר קליבלנד, שהיה חבר המשפחה; גרובר קנה לפרנסס התינוקת את עגלת התינוק הראשונה שלה.
בשנת 1885 ביקרו פרנסס ואימה בבית הלבן בעת כהונתו של הנשיא, ובעקבות ביקור זה, ועל אף הפרש הגילאים של 27 שנים ביניהם, החל בין פרנסס וגרובר רומן שהסתיים בחתונתם, ב-2 ביוני 1886 - החתונה הראשונה והיחידה של נשיא בבית הלבן.
צבי לוין
ביוגרפיה
ערך את העיתונים "אבוקה" ו"משואות", וגם כיהן כעורך "המשקיף הספורטיבי", שהופץ יחד עם עיתון "המשקיף". סייע לאביעזר ילין בעריכת העיתון "המכבי", וייסד את שבועון הספורט הראשון בישראל "הספורט הלאומי". במקביל היה פעיל בתנועת "מכבי", וכמזכיר הסניף התל אביבי של התנועה סייע רבות בהכנות למכבייה הראשונה.
נפטר בתל אביב בכ"ז בתשרי ה'תשס"א.
טום הדלסטון
תומאס אנדרו "טום" הדלסטון (באנגלית: Thomas Andrew "Tom" Huddlestone; נולד ב-28 בדצמבר 1986 בנוטינגהאם, נוטינגהאמשייר) הוא כדורגלן אנגלי, המשחק בעמדת הקשר האחורי בקבוצת האל סיטי מהפוטבול ליג צ'מפיונשיפ.
מטיס (ירח)
הירח התגלה ב־1979 על ידי החללית וויאג'ר 1. ב־1983 הוא נקרא באופן רשמי על שם הדמות מהמיתולוגיה היוונית, מטיס הטיטאנית, אשתו הראשונה של זאוס ואימה של אתנה.
Kings & Queens
ב-6 באוגוסט 2020, יצאה גרסת רמיקס הכוללת את הזמר לאוב והראפרית סוויטי, שנקראת "Kings & Queens, Pt. 2".
הגלז
רונה זו מקבילה לאות "האגל" באלפבית הגותי:.
מידען
אפיון המקצוע
השימוש השיטתי בניהול ידע החל במהלך מלחמת העולם הראשונה. בתקופה זו התמקד ניהול הידע בעיצוב תהליכים ובעיצוב מוצרים.
גזפרום שיווק ומסחר בע"מ
חברות בת
החברה נמצאת בבעלות של גזפרום אקספורט וגזפרום גרמניה והיא עצמה מחזיקה בבעלות על מספר חברות בת כמו:
איגרת (נצרות)
איגרות הברית החדשה
האיגרות הכלליות:
כחלק מהתפילה
במיסה הקתולית ובתפילה אנגליקנית האיגרות נקראות בין קריאת התפילה היומית (הקולקטיו) לבין קריאת ספרי הבשורה. בשירה הגיאוגוריאנית נהגו לשיר את האיגרות בטונוס מסוים שכונה "טונוס האיגרות" (tonus epistolae)
בכנסייה המזרחית נקראות האיגרות כחלק משיעורים מדי יום בשנה, למעט בתקופת התענית.
מסגד הים (טבריה)
תולדות המסגד
כיום עומד המסגד שומם.
ספר מיכה
מיקום בתנ"ך וחלוקה
ספר מיכה נמצא בקובץ התרי עשר, בין ספר יונה לספר נחום. הסיבה למיקום זה היא, כנראה, רצון לשימו אחרי ספר עמוס, אלא שבאמצע נכנסו, מסיבות שונות, ספר עובדיה וספר יונה. בתרגום השבעים ממוקם ספר מיכה שלישי, על פי הסדר הכרונולוגי.
רעיונות מרכזיים
הרעיונות לעיל מופיעים גם בדברי נביאים אחרים אשר קדמו למיכה. ישנם גם רעיונות המופיעים לראשונה אצל מיכה, וחוזרים אצל נביאים מאוחרים יותר:
סגנון
רובו המוחלט של הספר כתוב בצורת שירה. הוא עשיר בתיאורים חיים של מושאי הנבואה: "קוּמִי וָדוֹשִׁי, בַת-צִיּוֹן! כִּי-קַרְנֵךְ אָשִׂים בַּרְזֶל, וּפַרְסֹתַיִךְ אָשִׂים נְחוּשָׁה" (ד' יג).
בולדר
בולדר (באנגלית: Boulder) היא בירת מחוז בולדר בקולורדו, ארצות הברית, העיר הגדולה במחוז וה-11 בגודלה בקולורדו. העיר שוכנת למרגלות הרי הרוקי, בגובה 1,655 מטרים מעל פני הים והיא ממוקמת 40 ק"מ צפונית לדנוור, העיר הגדולה בקולורדו. העיר ידועה בזכות אוניברסיטת קולורדו השוכנת בה, ונחשבת לעיר בעלת איכות חיים גבוהה.
דנזל דאגלס
ביוגרפיה
בשנת 1987 נבחר דאגלס לסגן יו"ר מפלגת הלייבור של סנט קיטס ונוויס ובשנת 1989 נבחר לראשונה לאספה הלאומית, כנציג מחוז סנט כריסטופר. החל משנה זו הוא שימש כראש האופוזיציה והחל לפעול לארגון מחדש של מפלגת הלייבור לקראת הבחירות בשנת 1995. בבחירות אלו נבחר דאגלס לראש ממשלת סנט קיטס ונוויס, תפקיד אליו נבחר לכהונות נוספות בשנים 2000 ו-2004.
ג'ורדי סמית'
ביוגרפיה
ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם.
קריירה מקצועית
ב-2006 זכה באליפות העולם לנוער.
בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT.
דגל סלובניה
הדגל המשיך להיות מזוהה עם סלובניה במהלך התקופה שסלובניה היוותה חלק מיוגוסלביה. בשנת 1945 הוצב כוכב אדום על הדגל ששימש את הרפובליקה הסוציאליסטית של סלובניה. לאחר שסלובניה זכתה לעצמאות מיוגוסלביה, הכוכב הוסר והסמל החדש הוסף במקומו. הדגל אומץ באופן רשמי ב-27 ביוני 1991.
זאיד פלאח
קורות חיים
בקיץ 2009 שהה משך חודשיים בשבתון במכון מקס פלאנק למשפט פלילי השוואתי ובינלאומי, בפרייבורג שבגרמניה, אותן הקדיש לכתיבת עבודת הדוקטורט באוניברסיטת חיפה. העבודה דנה בנושא אחריותם הפלילית של ראשי ארגוני הפשע, לפשעים המבוצעים על ידי חברי הארגון. בשנת 2013 הוענק לו תואר דוקטור במשפטים באוניברסיטת חיפה.
בשנת 2017 כתב מאמר על הפשע המאורגן, שפורסם ב"ספר מרדכי קרמניצר" בהוצאת המכון הישראלי לדמוקרטיה, אוניברסיטת חיפה ונבו.
משנת 2018 חבר בנציגות השופטים הארצית של שופטי ישראל, ובין היתר הנציגות מטפלת בתנאי השופטים בכל הערכאות, וכן מקיימת קשר ומפגשים עם נציגויות השופטים מכל העולם.
אורגנואיד
תכונות
לנקסטר וקנובליך מגדירים את ה"אורגנואיד" כאוסף של תאי איבר ייחודיים, המתפתחים מתאי גזע, או, מתאים מקוריים של איבר היעד, מתארגנים באופן עצמאי באמצעות מיון עצמי של התאים, מתפתחים במרחב ובעלי, לכל הפחות, התכונות שלהלן:
שנונית האז
מאפיינים
הם ניזונים מיצורים פרוקי-רגליים, אולם הם אינם מחפשים וחופרים באדמה כדי למצוא אותם. הם יאכלו מה שכבר נמצא על פני הקרקע.
בישראל הם נפוצים בעיקר באדמות חוליות בנגב המרכזי ובערבה. מלבד ישראל המין נפוץ בכל חצי האי ערב.
אינדיאנה ג'ונס
ביוגרפיה בדיונית
אביו של אינדיאנה רצה שהוא יחזור לאוניברסיטת פרינסטון. כדי לחמוק מגורל זה ברח ג'ונס הצעיר מביתו ברכבת, הגיע למקסיקו ושם הוא נחטף על ידי מהפכנים מקסיקנים. הוא הצטרף לצבא המהפכני, והשתתף במהפכה המקסיקנית של שנת 1916, תחת פיקודו של פנצ'ו וייה. בשנים אלה הוא פגש את חברו רמי הבלגי, שאיתו יצר קשר ידידות עמוק. השניים עזבו את מקסיקו והגיעו לחופי אירלנד, בדיוק כשהתחילה מלחמת העולם הראשונה.
בשנת 1957 ג'ונס החל לחקור את טיבם של גולגולות הבדולח בדרום אמריקה ונאלץ להתמודד מול סוכנים של ברית המועצות אשר ביקשו לנצל את כוחו של מתקן חוצני. ג'ונס התחתן עם מריון (השחקנית קארן אלן) וגילה שיש לו בן - הנרי "מאט" ויליאמס (בכיכובו של שיאה לה בוף). עלילה זו הוצגה בסרט הרביעי בסדרה, "אינדיאנה ג'ונס וממלכת גולגולת הבדולח".
הפעם האחרונה, מבחינה כרונולוגית, שבה נראה ג'ונס על המסך הייתה בסדרת הטלוויזיה, שבה הוא מתואר כזקן בן 93 שחי בניו יורק יחד עם בתו ומשפחתה, ב-1993. בערוב ימיו היה ג'ונס בעל רטיית עין ומקל, אולם עם זאת הציג ערנות וחדות הנדירים אצל אדם בגילו.
משחקי מחשב
כמו כן ישנם מספר משחקי מחשב שפותחו בהשראת אינדיאנה ג'ונס, על אף שהם לא מתייחסים אליו ישירות. הבולט שבהם הוא "ריק הנועז" (Rick Dangerous), בהפקת חברת Core Design.
מסכה רפואית
בריכוזי אוכלוסייה צפופים במזרח אסיה, נעשה לעיתים שימוש במסכות דומות, אך פשוטות וזולות יותר, גם מחוץ למתקני רפואה, וזאת על מנת למנוע הפצה של מחלות מידבקות כגון צינון. ביפן, חולים נוהגים לחבוש מסכות רפואיות במקומות ציבוריים, כדי למנוע הדבקת אחרים.
משפט קרתיאודורי (פונקציות קונפורמיות)
משפט קרתיאודורי הוא משפט באנליזה מרוכבת הקובע כי העתקה קונפורמית מתחום פשוט קשר החסום על ידי עקומת ז'ורדן אל מעגל היחידה מורחבת באופן רציף אל שפת התחום, ומהווה הומיאומורפיזם בין עקומת הז'ורדן לבין שפת העיגול.
תקי א-דין א-סובקי
השקפותיו
תקי א-דין א-סובקי מזוהה מבחינה תאולוגית עם האשעריה, הזרם התאולוגי המוביל והנפוץ ביותר בעולם. הוא אף העלה על הכתב מספר חיבורים בנושא התאולוגיה האשערית. חיבורו המפורסם ביותר בנושא הוא "אלאעתבאר בבקא אלג'נה ואלנאר" (בערבית: الاعتبار ببقاء الجنة والنار).
מדד נאסד"ק 100
ייחודו של המדד
המדינות (לא כולל ארצות הברית) המיוצגות או שהיו מיוצגות במדד הנאסד"ק 100 הן: בנוסף, הוא המדד היחיד מבין השלושה בארצות הברית, המדרג בכל שנה מחדש את דירוג המדד שלו, על מנת להבטיח כי החברות הגדולות בנאסד"ק (למעט חברות פיננסיות), נמצאות בו באופן מדויק בהתאם לשווי השוק שלהן.
בנק ההשקעות האירופי
הלוואות
הבנק האירופי להשקעות מספק הלוואות ארוכות-טווח, אשר באופן טיפוסי לבנק המהוות מימון של עד כ-50% מעלות הפרויקט, לטובת המגזרים הפרטיים, הציבוריים, ולעיתים חברות בינוניות באמצעות מתווכים. הסכום ההתחלתי של הבנק לטובת מימון פרויקט יחידני פרטי מתחיל מכ-25 מיליון אירו. לעומת זאת, הבנק מציע גם מתווה הלוואות המתחילות בכ-100 מיליון עבור גורמים מהמגזר הציבורי לטובת תוכניות המאגדות בתוכן מספר פרויקטים קטנים. פרויקטים הן ציבוריים והן פרטיים אשר קיבלו הלוואה, מחויבים לשרת את אחת או יותר ממטרות הבנק האירופי להשקעות. מלבד זאת, הבנק מלווה גם לבנקים מתווכחים באיחוד, לטובת מימון של חברות בינוניות מקומיות החשובות לכלכלת האיחוד, הזקוקות להלוואה של עד כ-12.5 מיליון אירו, בניגוד להלוואה למגזר הפרטי אשר מתחילה מ-25 מיליון אירו.
מחזיקי מניות
עזיבתה של הממלכה המאוחדת את האיחוד האירופי לא פגעה בדירוג האשראי של הבנק.
חוק עליון
דוגמאות
במדינות אחרות, לעומת זאת, מנהיגים פוליטיים טוענים כי יש לשמור על כל החוקים רק אם הם עומדים בקנה אחד עם העקרונות האוניברסליים של מוסר, הגינות וצדק. מנהיגים אלה טוענים כי כתולדה הכרחית לאקסיומה ש"אף אחד אינו מעל החוק", שלטון החוק מחייב את הממשלה להתייחס לכל האנשים באופן שווה על פי החוק. עם זאת, הזכות המוצהרת ליחס שווה יכולה להתבטל באופן מיידי בכל פעם שהממשלה שוללת רמה מספקת של כבוד ואוטונומיה ממעמד מסוים של פרטים או מאנשים בכלל. לכן, העקרונות הבלתי כתובים והאוניברסליים המובנים מאליהם של שוויון, אוטונומיה וכבוד אמורים לגבור על חוקים כתובים קונבנציונליים שנחקקו על ידי הפרלמנט. אלה עקרונות המכונים לעיתים קרובות "חוק טבעי". הם גם מהווים את הבסיס ל"חוק עליון".
מחנה המעבר מריינפלדה
לאחר בניית חומת ברלין
לקראת אמצע 1961 עלה המחנה, הצפוף להתפקע, לרמות שיא בקליטת דיירים חדשים. ביוני נרשמו בו בממוצע יותר מ-600 פליטים ביום, ביולי כ-1000. בתחילת אוגוסט 1961 נרשמו כל יום כ-1200, ב-8 בחודש כבר קפץ מספרם ל-1741 . ב-12 באוגוסט כבר הגיע המספר ל-2400.
ב-13 באוגוסט 1961 סגרו שלטונות גרמניה המזרחית את אזור החיץ בין שני חלקי ברלין, והחלו להקים את חומת ברלין. בן לילה פחת מספר הפליטים שהגיעו למחנה כמעט לאפס, ועד מהרה הוא התרוקן כמעט כליל, ובשנים שלאחר מכן שירת בקושי כמה אלפים שהצליחו להימלט. לנמלטים ממזרח גרמניה לאחר הקמת החומה נאמר לא לחשוף את שיטת בריחתם, בשל חשד להימצאות סוכני שטאזי במחנה. חלקים ממנו הוסבו לדירות מגורים, וחלק קטן נשאר על מנת לשמש כמחנה קליטה למקרה הצורך.
אדנומיוזיס
בניגוד לאנדומטריוזיס, הטיפול היעיל היחיד לאדנומיוזיס הוא כריתת רחם, אך זהו טיפול שאינו מתאים לנשים רבות בהתאם לשלב בחייהן ולרצונן ללדת. מתוך כך, אפשרויות הטיפול האחרות הרלוונטיות לאנדומטריוזיס יכולות לסייע גם כאן: טיפולים הורמונליים (כגון גלולות למניעת היריון או התקן תוך-רחמי), תרופתיים (כגון שימוש במשככי כאבים מסוג NSAIDS ואופיואידים) וכן פיזיותרפיה לרצפת אגן.
עצם הדמעות
מיקום בגוף
עצם הדמעות היא חלק מהגולגולת. היא ממוקמת בתוך ארובת העין, בחלק הפנימי והמרכזי ביותר של הקיר המדיאלי. קיר נמצא בחלק של ארובת העין שקרוב לאף. הקיר מורכב מהבליטה הפרונטלית של עצם המקסילה, מעצם הדמעות, מהאתמואיד, ומחלק מגוף הספנואיד. עצם הדמעות גובלת בעצמות של הפנים ובעצמות הנמצאות בתוך הגולגולת- היא נמצאת על יד העצם המקסילרית, העצם האתמואידלית והעצם הפרונטלית.
מבנה העצם
חשוב להבחין בהבדל בין 2 אזורי העצם-האזור של ארובת העין, בו נמצא שק הדמעות, והאזור של האף, שבא במגע עם חלל האף והתאים הנמצאים בו. וכן, יש להבהיר כי זוהי אותה עצם, שפשוט באה במגע עם איברים שונים בגוף, ולכן נהג לחלק אותה לאזורים.